La Biblioteca Municipal de l’Eliana celebra el Dia de les Escriptores el pròxim 15 d’octubre.
15 de octubre de 2018 18:30

La Biblioteca Municipal de l’Eliana ha volgut sumar-se al Dia de les Escriptores, una iniciativa de la Biblioteca Municipal en col·laboració amb la Federación Española de Mujeres Directivas, Ejecutivas, Profesionales y Empresarias (FEDEPE), i la Asociación Clásicas y Modernas. En este dia commemoratiu es pretén reivindicar la labor i el llegat de les escriptores al llarg de la història.

El Dia de les Escriptores se celebra el dia 15 d’octubre, coincidint amb la festivitat de Teresa de Jesús, religiosa, mística i escriptora espanyola del segle XVI. En aquesta edició el lema és “Rebels i Transgresores”, a fi de visibilitzar la denúncia de nombroses poetes, novel·listes, dramaturgues i assagistes per ser considerades ciutadanes de segona al llarg dels segles.

En eixa línia, la Biblioteca Municipal celebrarà el pròxim dilluns a les 18.30h una lectura pública de textos de diferents escriptores. Així, representants d’associacions culturals, usuaris, escriptors i escriptores locals llegiran vint fragments de textos escrits per autores seleccionades, incloent autores valencianes, amb l’objectiu de reivindicar i reconéixer la literatura escrita per dones. L’acte tindrà lloc a la mateixa Biblioteca.

Entre altres, es llegiran fragments d’obres d’escriptores com Isabel de Villena, Teresa de Jesús, Juana Manso, Rosario de Acuña, Carmen de Burgos, Esther Tusquets, Carme Miquel, Ana María Matute, Sorne Unzueta, Idea Vilariño, Carmen Martín Gaite, etc.